**Studije slučaja kod sprovođenja zakona**

**Primeri krivičnih i upravnih postupaka**

* *Lažno predstavljanje i lažne izjave na dokumentima za otpremanje robe*
1. ***Go Trans (North America)/Roger Unterberger/Muhammad Bhatti***

Prekršaj: Preduzeće *Go-Trans (North America)* iz Jamajke, država Njujork, špediter Rodžer Unterberger (*Roger Unterberger*), penzionisani viši potpredsednik preduzeća *Gondrand AG*, sa sedištem u Bazelu u Švajcarskoj, i Muhamad Bati (*Muhammad Bhatti*), operativni direktor preduzeća *Go-Trans,* dali su lažne izjave u vezi sa pokušajem izvoza mašina za sečenje cevi iz Nemačke u Iran.

Kazna: Sva trojica su priznala krivicu za davanje lažnih izjava. Dana 24. oktobra 2007. godine, preduzeće *Go Trans* je dobilo presudu koja nalaže godinu dana uslovne kazne i novčanu kaznu za krivične radnje u iznosu od 34.000 američkih dolara; Rodžer Unterberger (*Roger Unterberger*) osuđen je na godinu dana uslovne kazne uz novčanu kaznu od 5.000 američkih dolara, dok je Muhamad Bati (*Muhammad Batti*) osuđen na godinu dana uslovne kazne. U povezanim upravnim postupcima, dosuđene su novčane kazne u iznosu od 34.000 američkih dolara za Batija, 25.500 američkih dolara za Unterbergera i 34.000 američkih dolara za preduzeće *Go Trans.*

1. ***Fulfill Your Packages (FYP*)**

Prekršaj: Preduzeće *Fulfill Your Packages* (FYP) iz Grešama, država Oregon, svojim inostranim klijentima u Kini omogućilo je da za kupovinu i isporuku proizvoda preduzeća u SAD, koriste adresu u SAD, a samo preduzeće FYP je te proizvode zatim prepakivalo i/ili slalo dalje za izvoz u Kinu. Otprilike u junu 2014. godine, preduzeće FYP je učestvovalo u transakciji, odnosno u aktivnostima koje su imale za cilj izbegavanje američkih izvoznih propisa u vezi sa nameravanim izvozom FLIR termovizijskih kamera koje su na osnovu klasifikacije robe Sjedinjenih Američkih Država klasifikovane kao ECCN 6A003, proizvod koji iz razloga nacionalne bezbednosti i regionalne stabilnosti predstavlja kontrolisanu robu. Konkretno, klijent preduzeća FYP je kameru kupio od distributera u SAD, tačnije na Floridi, pri čemu je kao adresu za isporuku naveo prostorije preduzeća FYP u državi Oregon, sa namerom da tu robu dalje izveze u Kinu kao krajnje odredište. Klijent preduzeća FYP je adresu preduzeća FYP naveo kao sopstvenu, a prilikom kupovine američkom distributeru nije stavio do znanja nameru da proizvod izveze u Kinu. Pošiljka sa robom, koju je distributer uputio preduzeću FYP, uz robu je sadržala i fakturu na kojoj je jasno bilo naznačeno da proizvod podleže izvoznoj kontroli, odnosno da se izvoz predmetnog proizvoda u određene zemlje bez odgovarajuće dozvole za izvoz smatra kršenjem propisa Sjedinjenih Američkih Država. Štaviše, etiketa koja se nalazila na samoj robi jasno je navela da proizvod podleže propisima Sjedinjenih Američkih Država o kontroli izvoza i da se kao takav ne sme van Sjedinjenih Američkih Država i Kanade izvoziti bez odgovarajuće dozvole. U pripremi za izvoz termovizijske kamere za Kinu, preduzeće FYP je sačinilo nalepnicu za otpremu koja artikal lažno opisuje kao ,,delovi od metala” u vrednosti od 255 američkih dolara, uprkos činjenici da je sistem preduzeća FYP za obradu narudžbina proizvod jasno opisao kao set za instalaciju infracrvene veb kamere/ kamere za video nadzor, a faktura dobavljača jasno navela i proizvod opisala kao termovizijsku kameru čija cena iznosi 2.617 američkih dolara.

Kazna: Preduzeće FYP je 17. juna 2016. godine u nagodbi u okviru građanskog postupka pristalo da plati kaznu u iznosu od 250.000 američkih dolara uz uslovnu suspenziju od 190.000 američkih dolara, pod uslovom da se sličan prekršaj ne ponovi u uslovnom periodu od dve godine.

1. ***Elite International Transportation, Inc.***

Prekršaj: Preduzeće *Elite International Transportation, Inc.* (*Elite*), špeditersko preduzeće iz Hjustona, država Teksas, u periodu između 2000. i 2004. godine je na izvoznoj deklaraciji preduzeća lažno predstavilo nadležni organ za izdavanje dozvole. Preduzeće Elite je podnelo izvoznu deklaraciju u ime izvoznika, preduzeća, *Equistar Chemicals LP* (*Equistar*), iz Hjustona, država Teksas, na kojoj je navelo da je izvoz hemikalije trietanolomina u Meksiko dozvoljen u skladu sa propisom koji utvrđuje da za takav izvoz nije potrebna dozvola (*No Licence Required – NLR*), iako je međutim, za izvoz te hemikalije neophodno pribaviti dozvolu za izvoz.

Kazna: Preduzeće *Elite* se u okviru građanskog postupka saglasilo da plati kaznu u iznosu od 156.000 američkih dolara. U povezanom slučaju, preduzeće *Equistar* se nagodilo da plati kaznu u iznosu od 39.650 američkih dolara. Preduzeće *Equistar* je 2004. godine kod Biroa za industriju i bezbednost SAD podnelo i izjavu o dobrovoljnom samootkrivanju.

1. ***UTI***

Prekršaj: Špeditersko preduzeće UTI je 1. novembra 2000. godine nadležnim organima SAD u vezi sa izvozom u skladu sa propisima o kontroli izvoza, podnelo lažne informacije o nameravanom izvozu. Preduzeće UTI je podnelo ili je omogućilo podnošenje Izvozne deklaracije otpremnika za izvoz računarskih delova i prateće opreme, robe koja podleže propisima o regulisanju izvoza, bez navođenja izvoznog identifikacionog broja prodavca (EIN). Na taj način je preduzeće UTI počinilo povredu propisa o izvozu robe. Preduzeće UTI je čak 33 puta u periodu između 29. aprila 2001. i 11. juna 2004. godine, u vezi sa izvozom niza artikala koji podležu propisima o izvozu robe, podnelo ili omogućilo podnošenje lažnih podataka državnim organima SAD. Preduzeće UTI je podnelo ili je omogućilo podnošenje izvoznih deklaracija otpremnika (SED) za izvoz robe u kojima su navedene lažne informacije o izvoznom identifikacionom broju prodavca (EIN). Na taj način je preduzeće UTI počinilo čak 33 povrede izvoznih propisa.

Kazna: Preduzeću UTI dosuđena je novčana kazna u iznosu od 76.500 američkih dolara.

1. ***Air Cargo International (ACI)***

Prekršaj: Preduzeće *Air Cargo International (ACI)* je u junu 2004. godine optuženo da je popunjavanjem Izvozne deklaracije otpremnika (SED) za kamere u kojima su date lažne izjave o činjenicama i lažni potpisi izvoznika u SAD na mestu predviđenom za potpis izvozne deklaracije otpremnika, bez dobijanja neophodnih informacija od samog izvoznika, pripomoglo i podržalo pokušaj nedozvoljenog izvoza dve termovizijske kamere iz Sjedinjenih Američkih Država u Ujedinjene Arapske Emirate. Konkretno, preduzeće ACI je podnelo Izvoznu deklaraciju otpremnika (SED) na kojoj je navedeno da se termovizijske kamere kvalifikuju za izvoz u skladu sa propisom koji omogućava njihov izvoz bez dozvole za obavljanje spoljne trgovine, odnosno *NLR* izvoz *(No License Required*). Pomenuti navod je netačan jer su termovizijske kamere u SAD klasifikovane kao ECCN 6A003.b.4, odnosno roba za čiji je izvoz u Ujedinjene Arapske Emirate neophodno pribaviti odgovarajuću dozvolu. Preduzeće ACI optuženo je za podnošenje ili navođenje na podnošenje Izvozne deklaracije otpremnika sa informacijama da je termovizijske kamere iz zemlje moguće izvesti bez dozvole. Pomenuta tvrdnja je bila lažna jer kamere za termovizijko snimanje predstavljaju robu za koju je prilikom izvoza u UAE neophodno pribaviti odgovarajuću dozvolu.

Kazna: Preduzeću ACI dosuđena je novčana kazna u građanskom postupku u iznosu od 11.000 američkih dolara.

1. ***R&A International Trading Inc. dba R&A International Logistics (R&A International)***

Prekršaj: Špeditersko preduzeće *R&A International Trading Inc. dba R&A International Logistics* (*R&A International*), sa sedištem u mestu Jamajka, država Njujork, i njegova predsednica i vlasnica Ruksana Kadri, poznata i pod imenom Roksana Kadri (*Roxanne Kadri*) (Kadri), iz mesta Davije, država Florida, u periodu od oktobra 2009. godine pa sve do maja 2012. godine, učestvovali su u zaveri da se prikrije i pogrešno predstavi identitet izvoznika, odnosno glavne strane interesne učesnice iz SAD (*U.S. Principal Party in Interest (USPPI*)) na Izvoznoj deklaraciji otpremnika i u evidenciji automatizovanog sistema izvoza (SED/AES evidencije) koje su podnete državnim organima Sjedinjenih Američkih Država, pri čemu su počinili niz povezanih prekršaja, uključujući i davanje lažnih izjava prilikom istrage. Preduzeće *R&A International* i Kadri su u dogovoru sa jednim od svojih klijenata, stvarnim izvoznikom (*USPPI)* (Klijent br. 1), skovali zaveru da jednog od svojih klijenata (Klijenta br. 2) u izvoznim deklaracijama otpremnika lažno navedu kao izvoznika u vezi sa najmanje 278 izvoznih transakcija računarske opreme u ukupnom iznosu od otprilike 22 miliona američkih dolara, upućenih prvenstveno trgovinskim preduzećima u Ujedinjenim Arapskim Emiratima. Pomenuti plan je Klijentu br. 1 omogućio da kroz niz transakcija robu anonimno izvozi suprotno uslovima ugovora o distribuciji robe, na osnovu čega su preduzeće *R&A International* i gospođa *Kadri* preuzeli veliki deo špediterskog posla Preduzeća br. 1. Prilikom istrage specijalnih agenata Kancelarije za sprovođenje izvoznih propisa (OEE) i provere transakcija, preduzeće *R&A International* i gospođa Kadri ne samo da su dali niz lažnih izjava u nameri da zataškaju zaveru, već su pokušali i da Klijenta br. 2 uključe u zaveru time što su od njega zahtevali da specijalnim agentima da lažne izjave kako bi se prikrio ceo plan. Klijent br. 2, čije je ime lažno i bez sopstvenog znanja navođeno u izvoznim deklaracijama otpremnika (SED), te zahteve je odbio.

Kazna: Preduzeće *R&A International* i gospođa Kadri su u decembru 2013. godine sporazumno priznali krivicu Državnom pravobranilaštvu SAD za Istočni okrug Njujorka, pri čemu su priznali da su svesno davali lažne izjave i time izvršili povredu Naslova 13, Odeljak 305. Zakonika SAD, u vezi 10 lažno podnetih Izvoznih deklaracija otpremnika koje je Terenska kancelarija u Njujorka utvrdila, na osnovu čega im je dalje zaplenjeno 125.263 američkih dolara. Pored oduzimanja novčanih sredstava, preduzeće *R&A International* je u avgustu 2014. godine osuđeno na dve godine uslovne kazne uz novčanu kaznu u iznosu od 100.000 američkih doalara i posebnu procenu u iznosu od 4.000 američkih dolara, dok je gospođa Kadri osuđena na tri godine uslovne kazne i krivičnu novčanu kaznu u iznosu od 30.000 američkih dolara i 100 američkih dolara posebne procene. Dana 15. jula 2016. godine, tokom prvog dana upravnog postupka pred sudijom za upravno pravo, preduzeće *R&A International* i Ruksana Kadri sporazumeli su se da zajednički plate kaznu u okviru građanskog postupka u iznosu od 500.000 američkih dolara, od kojih je 350.000 američkih dolara suspendovano tokom petogodišnjeg perioda trajanje uslovne kazne, uz dogovorenu petogodišnju obustavu svih izvoznih transakcija. Preduzeće *R&A International* i gospođa Kadri su u okviru poravananja priznali sve optužbe i povrede zakona za koje ih je BIS teretio.

1. ***Biospherical Instruments, Inc./ Baltrans Logistics, Inc.***

Prekršaj: Preduzeće *Biospherical Instruments, Inc.* iz San Dijega, država Kalifornija je 2004. godine izvezlo sistem za radiometarsko detektovanje Svemirskom centru (*Space Application Center*) u Indiji, organizaciji koja se nalazi na BIS kontrolnoj listi subjekata na koje se primenjuju ograničenja, bez izvozne dozvole pri čemu je državnim organima Sjedinjenih Američkih Država podnelo lažne informacije u vezi sa pripremom i podnošenjem dokumentacije za izvoznu kontrolu. Preduzeće *Baltrans Logistics, Inc.,* iz mesta Torens, država Kalifornija je pružilo pomoć/ podršku nedozvoljenom izvozu navedene robe.

Kazna: Dana 20. aprila 2007. godine, preduzeće *Biospherical Instruments, Inc*. je pristalo da plati novčanu kaznu u iznosu od 13.200 američkih dolara. Istog dana, preduzeće *Baltrans Logistics, Inc*. se nagodilo da plati 6.000 američkih dolara novčane kazne.

Olakšavajuća okolnost: Preduzeće *Biospherical Instruments, Inc.* je dobrovoljno samootkrilo prekršaj i u potpunosti sarađivalo tokom sprovedene istrage.

* *Otpremanje robe bez dozvole*
1. ***General Logistics International***

Prekršaj: Preduzeće *General Logistics International* iz mesta Nju Brunsvik, država Nju Džersi je u četiri navrata tokom novembra 2009. godine omogućilo neovlašćeni izvoz čeličnog otpada sa klasifikacionom oznakom EAR99 u vrednosti od 672.022 američkih dolara, iz SAD u čeličanu *People’s Steel Mills* u Pakistanu*.* Čeličana *People’s Steel Mill* je subjekat koji se nalazi na kontrolnoj listi Biroa Sjedinjenih Američkih Država za industriju i bezbednost (BIS). Preduzeće *General Logistics International* je pri svakom pojedinačnom izvozu organizovalo prevoz čelika sa lokacije izvoznika u SAD do luke izvoza, otpremu čelika u čeličanu u Pakistanu i pripremu i podnošenje otpremne i izvozne dokumentacije na osnovu koje se tvrdi da za predmetni izvoz robe nije potrebno pribaviti odgovarajuću dozvolu.

Kazna: Preduzeće *General Logistics International* je 22. januara 2015. godine sa BIS-om sklopilo sporazum o nagodbi u okviru koga je pristalo da plati kaznu od 90.000 američkih dolara.

1. ***Naji Antoine Abi Khalil* i *Tomer Grinberg***

Prekršaj**:** *NAJI ANTOINE ABI KHALIL* (Kalil), dvojni državljanin Libana i Kanade i predsedavajući i generalni direktor preduzeća *New Line Services*, špediterskog preduzeća koje se bavi uvozom i izvozom sa sedištem u Montrealu, i *TOMER GRINBERG* (Grinberg), izraelski državljanin zaposlen u preduzeću *Tober Group* koje se bavi špedicijom i logistikom sa sedištem u Bruklinu, Njujork, učestovali su u organizovanom planu za otpremanje opreme za noćno osmatranje 3. generacije, uključujući i naočare za noćno osmatranje i uređaje za infracrveno nišanjenje, u Grčku, bez pribavljanja odgovarajuće dozvole koju državni propisi i BIS nalažu. Uređaji za infracrveno nišanjenje projektovani su za montiranje na M-16 i druge vojne puške za precizno nišanjenje, i koriste se zajedno sa naočarima za noćno osmatranje. Treća generacija je poslednja generacija tehnologije za noćno osmatranje koju je zabranjeno izvoziti bez odgovarajuće dozvole. Kalil je istovremeno pokušao i da predmetnu robu dopremi grupi Hezbolah u Libanu, posebno označenoj globalnoj terorističkoj organizaciji. Kalil se 9. avgusta 2005. godine izjasnio krivim po više optužbi, naime: za pokušaj pružanja materijalne podrške grupi Hezbolah; pokušaj da robu koja je zapravo vojna oprema za noćno osmatranje i infracrvene uređaje za nišanjenje dostavi grupi Hezbolah; za organizovanje zavere pri izvozu osetljive vojne opreme iz Sjedinjenih Američkih Država bez prethodnog pribavljanja neophodne dozvole.

Kazna: Kalil je priznao krivicu za dve optužbe zavere u vezi sa pranjem novca i nedozvoljenim izvozom opreme u Grčku. On je priznao krivicu i za kršenje IEEPA propisa u vezi sa namerom da uputi ili primi novčana sredstva u korist posebno označene globalne terorističke organizacije Hezbolah. Kalilov špediter, Tomer Grinbert je uhapšen i optužen na osnovu svog učešća u navedenim transakcijama, gde je priznao krivicu za pokušaj zavere i kršenje IEEPA propisa. Dana 13. februara 2006. godine, Kalil je osuđen na dve petogodišnje kazne zatvora i pedeset sedam meseci zatvora koje će služiti istovremeno, i na novčanu kaznu u iznosu od 100.000 američkih dolara. Grinberg je 12. aprila 2006. godine osuđen na šest meseci zatvora. BIS je 14. novembra 2006. godine Kalilu i Grinbergu uskratio izvozne povlastice na period od deset godina u skladu sa Odeljkom 11(h) EAA. Dana 4. januara 2007. godine, Grinberg je deportovan iz Sjedinjenih Američkih Država.

1. ***DPWN Holdings* (SAD*), Inc.* i *DHL Express* (SAD)**

Prekršaj: Preduzeće *DPWN Holdings* (*USA*), *Inc*. (pod prethodnim nazivom *DHL Holdings (USA), Inc*.) i *DHL Express (USA), Inc.* (pod zajedničkim nazivom DHL) nezakonito je pružilo pomoć i podršku nedozvoljenom izvozu robe u Siriju, Iran i Sudan pri čemu je na osnovu propisa o regulisanju izvoza (EAR) i propisa Kancelarije za kontrolu strane imovine (OFAC) u brojnim izvoznim transakcijama u pomenute države prekršilo obavezu vođenja odgovarajućih evidencija. BIS je preduzeće teretio da je osam puta u periodu između juna 2004. i septembra 2004 godine DHL podstakao, pomogao i podržao realizaciju transakcija koje su u okviru propisa o regulisanju izvoza (EAR) zabranjene, a koje su obuhvatile transport robe, koja podleže EAR propisima, iz Sjedinjenih Američkih Država u Siriju, i da u vezi sa 90 izvoznih transakcija koje su realizovane u periodu između maja 2004. i novembra 2004. godine DHL nije sačuvao vazdušne tovarne listove i drugu izvoznu kontrolnu dokumentaciju koja je u okviru propisa o regulisanju izvoza (EAR) obavezna. Kancelarija za kontrolu strane imovine (OFAC) je optužila DHL da je u periodu između 2002. i 2006. godine prekršio propise u odnosu na hiljade pošiljaka koje su otpremljene u Iran i Sudan. Kao i kod prekršaja u pogledu EAR propisa, prekršaj preduzeća DHL u odnosu na OFAC propise tiče se nepoštovanja obaveze vođenja potrebnih evidencija.

Kazna: U avgustu 2009. godine, DHL se u okviru građanskog postupka saglasio da plati novčanu kaznu u iznosu od 9.444.744 američkih dolara i da sprovede eksterne revizije koje bi obuhvatile sve izvozne transakcije koje su u periodu od marta 2007. do decembra 2011. godine bile upućene u Iran, Siriju i Sudan.

1. ***Biospherical Instruments, Inc./ Baltrans Logistics, Inc****.*

Prekršaj: Preduzeće *Biospherical Instruments, Inc.* iz San Dijega, država Kalifornija je 2004. godine Svemirskom centru (*Space Application Center*) u Indiji, organizaciji koja se nalazi na BIS kontrolnoj listi subjekata na koje se primenjuju ograničenja, izvezlo, bez izvozne dozvole, sistem za radiometarsko detektovanje, pri čemu je državnim organima Sjedinjenih Američkih Država podnelo lažne informacije u vezi sa pripremom i podnošenjem dokumentacije za kontrolu izvoza. Preduzeće *Baltrans Logistics, Inc.,* iz mesta Torens, država Kalifornija je pružilo pomoć/ podršku nedozvoljenom izvozu navedene robe.

Kazna: Dana 20. aprila 2007. godine, preduzeće *Biospherical Instruments, Inc*. se u okviru građanskog postupka nagodilo da plati 13.200 američkih dolara kazne. Istog dana, preduzeće *Baltrans Logistics, Inc*. se nagodilo da plati iznos od 6.000 američkih dolara kazne.

Olakšavajuća okolnost: Preduzeće *Biospherical Instruments, Inc.* je dobrovoljno samootkrilo prekršaj i u potpunosti sarađivalo tokom sprovedene istrage.

* *Izvoz u ime ili za lice na koje se primenjuju ograničenja*
1. ***DHL Holdings USA, Inc.***

Prekršaj: Preduzeće *DHL Holdings USA, Inc.* (DHL) prekršilo je propise o regulisanju izvoza (EAR) slanjem robe koja u skladu sa tim propisom podleže kontroli, u Saudijsku Arabiju u ime lica kojima je dozvola za obavljanje spoljnotrgovinskog prometa bila privremeno uskraćena (*Temporary Denial Order*). Tačnije, DHL je u ime preduzeća *Tetrabal Corporation* i gospodina Ihsana Elašija (*Ihsan Elashi)* iz mesta Ričardson u državi Teksas, prihvatio, preneo i prosledio određenu robu koja je regulisana u okviru EAR propisa, uključujući signalne uređaje, mrežnu opremu i štampače, iz Sjedinjenih Američkih Država na Međunarodni aerodrom Al-Bassam u Saudijskoj Arabiji. U vreme otpreme navedene robe, preduzeću *Tetrabal* i g. Elašiju je bila privremeno oduzeta dozvola za obavljanje spoljnotrgovinskog prometa na osnovu rešenja o privremenom oduzimanju dozvole za obavljanje spoljnotrgovinskog prometa od 6. septembra 2001. godine, koje je u Saveznom registru objavljena 13. septembra 2001. godine. Privremeno oduzeta dozvola za obavljanje spoljnotrgovinskog prometa bila je na snazi ukupno 180 dana i na dan počinjenog prekršaja.

Kazna: Dana 5. oktobra 2005. godine, DHL se nagodio da plati novčanu kaznu u iznosu od 18.000 američkih dolara.

1. ***Naji Antoine Abi Khalil* i *Tomer Grinberg***

Prekršaj**:** *NAJI ANTOINE ABI KHALIL* (Kalil), dvojni državljanin Libana i Kanade i predsedavajući i generalni direktor preduzeća *New Line Services*, špediterskog preduzeća koje se bavi uvozom i izvozom sa sedištem u Montrealu, i *TOMER GRINBERG* (Grinberg), izraelski državljanin zaposlen u preduzeću *Tober Group* koje se bavi špedicijom i logistikom sa sedištem u Bruklinu, Njujork, učestovali su u organizovanom planu za otpremanje opreme za noćno osmatranje 3. generacije koja uključuje naočare za noćno osmatranje i uređaje za infracrveno nišanjenje, u Grčku, bez pribavljanja odgovarajuće dozvole koju državni propisi i BIS nalažu. Uređaji za infracrveno nišanjenje projektovani su za montiranje na M-16 i druge vojne puške za precizno nišanjenje i koriste se zajedno sa naočarima za noćno osmatranje. Treća generacija je poslednja generacija tehnologije za noćno osmatranje koju je zabranjeno izvoziti bez odgovarajuće dozvole. Kalil je istovremeno pokušao i da predmetnu robu dopremi i grupi Hezbolah u Libanu, posebno označenoj globalnoj terorističkoj organizaciji. Kalil se 9. avgusta 2005. godine izjasnio krivim po više optužbi, naime: za pokušaj pružanja materijalne podrške grupi Hezbolah; pokušaj da robu koja je zapravo vojna oprema za noćno osmatranje i infracrvene uređaje za nišanjenje dostavi grupi Hezbolah; za organzovanje zavere pri izvozu osetljive vojne opreme iz Sjedinjenih Američkih Država bez prethodnog pribavljanja neophodne dozvole.

Kazna: Kalil je priznao krivicu za dve optužbe zavere vezane za pranje novca i nedozvoljeni izvoz opreme u Grčku. On je priznao krivicu i za kršenje IEEPA propisa u vezi sa namerom da uputi ili primi novčana sredstva u korist posebno označene globalne terorističke organizacije Hezbolah. Kalilov špediter, Tomer Grinberg je uhapšen i optužen na osnovu svog učešća u navedenim transakcijama, gde je priznao krivicu za pokušaj zavere i kršenje IEEPA propisa. Dana 13. februara 2006. godine, Kalil je osuđen na dve petogodišnje kazne zatvora i pedeset sedam meseci zatvora koje će služiti istovremeno, i na novčanu kaznu u iznosu od 100.000 američkih dolara. Grinberg je 12. aprila 2006. godine osuđen na šest meseci zatvora. BIS je 14. novembra 2006. godine Kalilu i Grinbergu uskratio izvozne povlastice na period od deset godina u skladu sa Odeljkom 11(h) EAA. Dana 4. januara 2007. godine, Grinberg je deportovan iz Sjedinjenih Američkih Država.

1. ***Salinas International Freight Company, Inc***

Prekršaj: Preduzeće *Salinas International Freight Company, Inc.* (Salinas) je izvezlo računare i srodnu opremu suprotno privremenoj zabrani izvoza za preduzeće *Tetrabal Corporation*. U tom postupku lažno je predstavilo Izvoznu deklaraciju otpremnika (SED) za datu transakciju. Salinas je podneo Izvoznu deklaraciju otpremnika na kojoj je bilo navedeno da se računari i povezana oprema izvoze kao oprema za koju nije potrebna dozvola iako je, međutim za takvu robu neophodno pribaviti odovarajuću dozvolu za izvoz.

Kazna: Preduzeće Salinas se 2005. godine nagodilo da plati novčanu kaznu u iznosu od 11.600 američkih dolara.

1. ***Biospherical Instruments, Inc./ Baltrans Logistics, Inc.***

Prekršaj: Preduzeće *Biospherical Instruments, Inc.* iz San Dijega, država Kalifornija je 2004. godine Svemirskom centru (*Space Application Center*) u Indiji, organizaciji koja se nalazi na BIS kontrolnoj listi subjekata na koje se primenjuju ograničenja, izvezlo, bez izvozne dozvole, sistem za radiometarsko detektovanje, pri čemu je državnim organima Sjedinjenih Američkih Država podnelo lažne informacije u vezi sa pripremom i podnošenjem dokumentacije za kontrolu izvoza. Preduzeće *Baltrans Logistics, Inc.,* iz mesta Torens, država Kalifornija je pružilo pomoć/ podršku nedozvoljenom izvozu navedene robe.

Kazna: Dana 20. aprila 2007. godine, preduzeće *Biospherical Instruments, Inc*. se u okviru građanskog postupka nagodilo da plati 13.200 američkih dolara kazne. Istog dana, preduzeće *Baltrans Logistics, Inc*. se nagodilo da plati iznos od 6.000 američkih dolara kazne.

Olakšavajuća okolnost: Preduzeće *Biospherical Instruments, Inc.* je dobrovoljno samootkrilo prekršaj i u potpunosti sarađivalo tokom sprovedene istrage.

***Kintetsu World Express (U.S.A.), Inc.***

Prekršaj: Preduzeće *Kintetsu World Express (U.S.A.), Inc. (KWE)* iz Istočnog Raterforda, država Nju Džerzi, 2010. godine je podstaklo, pomoglo i/ili podržalo transakciju koja je u skladu sa propisom o regulisanju izvoza (EAR) zabranjena. Konkretno govoreći, preduzeće *KWE* je u svojstvu špeditera omogućilo izvoz iz Sjedinjenih Američkih Država u preduzeće *China National Precision Machinery Import/ Export Corporation (CPMIEC)* u Narodnoj Republici Kini tri mašine za proizvodnju spiralnih provodnih kanala i povezane opreme, koja nosi oznaku EAR99 i čija vrednost iznosi 250.000 američkih dolara, bez pribavljanja obavezne dozvole državnih organa SAD za izvoz. U vreme izvoza, preduzeće *CPMIEC* se nalazilo na Kontrolnoj listi sankcija Kancelarije za kontrolu strane imovine (OFAC) pri Ministarstvu finansija, jer je iranskoj vojsci i iranskim proliferatorima dobavljalo robu dvostruke namene za raketnu tehnologiju.

Kazna: Dana 26. septembra 2014. godine, preduzeće *KWE* se nagodilo da plati novčanu kaznu u iznosu od 30.000 američkih dolara.

***Transamerica Express of Miami Corp.***

Prekršaj: Špediteri Julisez Talavera (*Ulises Talavera*), preko preduzeća *Transamerica Express of Miami Corp.* sa sedištem u Majamiju na Floridi, i Emilio Hasinto Gonzalez Neira (*Emilio Jacinto Gonzalez-Neira*) iz Paragvaja, preko svog preduzeća *Jumbo Cargo, Inc*. sa sedištem u Majamiju, u periodu od marta 2007. pa sve do januara 2008. godine izvozili su elektronsku opremu marke *Sony* sa oznakom EAR99 Sameru Mehdiju, vlasniku preduzeća *Jomana Import Export* koje posluje sa elektronikom i koje se nalazi u okviru tržnog centra *Galeria Page* u Suidadu del Este, Paragvaj. Kalid Safadi (*Khaled Safadi*) iz Majamija, preko svog preduzeća *Cedar Distributors, Inc*. sa sedištem u Majamiju, u datoj transakciji učestvovao je u svojstvu distributera elektronske opreme ka špediterima. Ministarstvo finansija SAD tržni centar *Galeria Page* od 6. decembra 2006. godine posmatra kao posebno označen globalni teroristički entitet jer figuriše kao izvor sredstava za članove grupe Hezbolah sa područja Trostruke granice koji njime upravljaju i u čijem je vlasništvu. Dana 19. februara 2010. godine je u Južnom okrugu Floride protiv četvorice pojedinaca i tri preduzeća iz Majamija podignuta optužnica za ilegalni izvoz elektronske opreme u oblast koju vlasti SAD posmatraju i označavaju kao teroristički entitet u Paragvaju. Dana 18. avgusta 2014. godine, Samer Mehdi se predao Specijalnim agentima Ministarstva za nacionalnu bezbednost SAD koji su ga iz Brazila sproveli do Majamija, Florida. Mehdi je 19. avgusta 2014. godine po dolasku na međunarodni aerodrom u Majamiju uhapšen. Mehdi se 19. avgusta 2014. godine izjasnio krivim za zaveru i pokušaj šverca robe iz Sjedinjenih Američkih Država. Gonzalez-Neira i preduzeće *Jumbo Cargo, Inc.* su 15. septembra 2010. godine priznali krivicu za pokušaj zavere. Safadi i preduzeće *Cedar Distributors, Inc.* su 1. oktobra 2010. godine priznali krivicu za pokušaj zavere, dok su Talavera i preduzeće *Transamerica Express of Miami Corp.* krivicu za pokušaj zavere priznali 20. oktobra 2010.

Kazna: Mehdi je 19. avgusta 2014. godine osuđen na godinu dana uslovne kazne, uz 100 američkih dolara procene i zaplenu dobiti u elektronskoj robi u vrednosti od 256.680 američkih dolara. Safadi, *Cedar Distributors, Inc.,* Talavera i *Transamerica Express of Miami Corp*. osuđeni su 24. januara 2011. godine. Safadi je osuđen na šest meseci kućnog pritvora, šest meseci uslovne kazne i specijalnu procenu u iznosu od 100 američkih dolara. Talavera je osuđen na šest meseci kućnog pritvora, specijalnu procenu u iznosu od 100 američkih dolara i zajedničko oduzimanje robe od preduzeća *Cedar Distributors Inc.,* *Transamerica Express of Miami Corp*, Gonzalez-Neire, i preduzeća *Jumbo Cargo Inc.* u vrednosti od 40.000 američkih dolara. Preduzeće *Transamerica Express of Miami Corp.* je osuđeno na tri godine uslovne kazne, uz 100.000 američkih dolara novčane kazne, posebnu procenu u iznosu od 400 američkih dolara i zaplenu robe. Preduzeće *Jumbo Cargo Inc*. je 4. januara 2011. godine osuđeno na godinu dana uslovne kazne, novčanu kaznu u iznosu od 20.000 američkih dolara, procenu u iznosu od 400 američkih dolara i zaplenu sredstava. Gonzalez-Neira osuđen je 4. januara 2011. godine na 13 meseci kućnog pritvora, specijalnu procenu u iznosu od 100 američkih dolara i zaplenu sredstava.

* *Otpremanje robe u zemlju pod embargom*
1. ***Go Trans (North America)/Roger Unterberger/Muhammad Bhatti***

Prekršaj: Preduzeće *Go-Trans (North America)* iz Jamajke, država Njujork, špediter Rodžer Unterberger (*Roger Unterberger*), penzionisani viši potpredsednik preduzeća *Gondrand AG*, sa sedištem u Bazelu u Švajcarskoj, i Muhamad Bati (*Muhammad Bhatti*), operativni direktor preduzeća *Go-Trans,* dali su lažne izjave u vezi sa pokušajem izvoza mašina za sečenje cevi iz Nemačke u Iran.

Kazna: Sva trojica su priznala krivicu za davanje lažnih izjava. Dana 24. oktobra 2007. godine, preduzeće *Go Trans* je dobilo presudu koja nalaže godinu dana uslovne kazne i novčane kazne za krivične radnje u iznosu od 34.000 američkih dolara; Rodžer Unterberger (*Roger Unterberger*) je osuđen na godinu dana uslovne kazne uz novčanu kaznu od 5.000 američkih dolara, dok je Muhamad Bati (*Muhammad Batti*) osuđen na godinu dana uslovne kazne. U povezanim upravnim parnicama, dosuđene su novčane kazne u iznosu od 34.000 dolara za Batija, 25.500 dolara za Unterbergera i 34.000 američkih dolara za preduzeće *Go Trans.*

1. ***Matthew Kallgren / PC Industries***

Prekršaj: Metju Kalgren (*Matthew Kallgren*), rukovodilac prodaje u preduzeću *Powerline Components Industries* u Aftonu, država Vajoming, 2008. godine imao je nameru da u Siriju preko Ujedinjenih Arapskih Emirata izveze delove motora klasifikovane kao EAR99. Sprovedena istraga je Metju Kalgrena navela da prizna krivicu, a kazna za kršenje propisa u upravnom postupku je izrečena njemu, preduzeću *PC Industries* i špediteru *RIM Logistics*.

Kazna: Kalgren je u januaru 2012. priznao krivicu i osuđen je na tri godine uslovne kazne, uključujući i četiri meseca kućnog pritvora. Preduzeće *PC Industries* je zaključilo sporazum o odlaganju tužbe. BIS se sa preduzećem *PC Industries* i Kalgrenom nagodio oko trogodišnje supsenzije dozvole za obavljanje spoljnotrgovinskog prometa. Kalgren je pristao da plati uslovnu kaznu od 75.000 američkih dolara dok je preduzeće pristalo na novčanu kaznu od 60.000 američkih dolara. Špeditersko preduzeće *RIM Logistics* sa sa BIS-om nagodilo za novčanu kaznu u iznosu od 50.000 američkih dolara.

1. ***International Freight Forwarder***

Prekršaj: Kanadsko preduzeće *International Freight Forwarders (IFF)* je u junu 2000. godineučestvovalo u pružanju pomoći i podrške u pokušaju ilegalnog izvoza robe na Kubu preuzimanjem nekoliko kutija medicinske opreme iz Sjedinjenih Američkih Država i ugovaranjem otpreme te robe iz Sjedinjenih Američkih Država na Kubu preko Kanade. Izvoz predmetne medicinske opreme na Kubu nije bio dozvoljen i kanadske vlasti su opremu zaplenile pre njene otpreme na Kubu.

Kazna: Podsekretar za industriju i bezbednost je 2008. godine potvrdio preporučenu kaznu izrečenu od strane sudije u upravnom postupku u iznosu od 6.000 američkih dolara i tri godine uskraćivanja izvoznih povlastica, koje bi se suspendovale pod uslovom da preduzeće *IFF* izrečenu novčanu kaznu namiri u roku od trideset dana.

* *Vođenje evidencije*
1. ***DPWN Holdings (USA), Inc.* (prethodni naziv *DHL Holdings (USA), Inc.)***

Prekršaj: Preduzeće *DPWN Holdings* (*USA*), *Inc*. (pod prethodnim nazivom *DHL Holdings (USA), Inc*.) i *DHL Express (USA), Inc.* (pod zajedničkim nazivom DHL) nezakonito je pružilo pomoć i podršku nedozvoljenom izvozu robe u Siriju, Iran i Sudan pri čemu je na osnovu propisa o regulisanju izvoza (EAR) i propisa Kancelarije za kontrolu strane imovine (OFAC) u brojnim izvoznim transakcijama u pomenute države prekršilo obavezu vođenja odgovarajućih evidencija. BIS je preduzeće teretio da je u osam navrata u periodu između juna 2004. i septembra 2004 godine DHL podstakao, pomogao i podržao realizaciju transakcija koje su u skladu sa propisom o regulisanju izvoza (EAR) zabranjene, a koje su obuhvatile transport robe koja podleže EAR propisima, iz Sjedinjenih Američkih Država u Siriju, i da u vezi sa 90 izvoznih transakcija koje su realizovane u periodu između maja 2004. i novembra 2004. godine DHL nije sačuvao vazdušne tovarne listove i drugu izvoznu kontrolnu dokumentaciju koja je u skladu sa propisom o regulisanju izvoza (EAR) obavezna. Kancelarija za kontrolu strane imovine (OFAC) je optužila DHL da je u periodu između 2002. i 2006. godine prekršio propise u odnosu na hiljade pošiljaka koje su otpremljene u Iran i Sudan. Kao i kod prekršaja u pogledu EAR propisa, prekršaj preduzeća DHL u odnosu na OFAC propise tiče se nepoštovanja obaveze vođenja potrebnih evidencija.

Kazna: U avgustu 2009. godine, DHL se saglasio da plati novčanu kaznu u okviru građanskog postupka u iznosu od 9.444.744 američkih dolara i da sprovede eksterne revizije koje bi obuhvatile sve izvozne transakcije koje su u periodu od marta 2007. do decembra 2011. godine bile upućene u Iran, Siriju i Sudan.

**Za više informacija o slučajevima izvršenja zakona u Sjedinjenim Američkim Državama, kliknite** [**ovde**](https://www.bis.doc.gov/index.php/forms-documents/doc_download/1005-don-t-let-this-happen-to-you-073115)**.**